Jen Lee

Jen Lee (født 26. juli 1986 i Taipei) er en taiwanskfødt kjelkehockeyspiller fra USA. Han har to paralympiske gullmedaljer i kjelkehockey for USA, og ett VM-gull.

Bakgrunn 
Etter Terrorangrepet på USA 11. september 2001 bestemte han seg for å verve seg til militæret. Han var sersjant fram til 2015. Hans skade stammer fra en motorsykkelulykke, han amputerte den ene foten i mars 2009. Han begynte med kjelkehockey ved Brooke Army Medical Center i 2009, og debuterte for USA i 2010.

Idrettskarriere 
Han deltok i World Sledge Hockey Challenge 2012, der USA vant. Han deltok også i VM i kjelkehockey 2012, der USA vant etter seier 5-1 over Sør-Korea. 

USA kom på andreplass i World Sledge Hockey Challenge 2013, der Lee deltok. De kom på andreplass i VM i kjelkehockey 2013, etter finaletap 0-1 mot Canada. Året etter deltok han på USAs lag som vant kjelkehockey under Paralympiske vinterleker 2014.  

Han deltok i World Sledge Hockey Challenge 2017, der USA vant. I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.

Referanser

Eksterne lenker 
 Biografi hos IPC
 Profil hos Team USA
 Profil hos Team USA Hockey
 Profil hos Pyeongchang 2018  (PL 2018)

Taiwanske sportsutøvere
Kjelkehockeyspillere fra USA
Paralympiske mestere for USA
Verdensmestere i kjelkehockey
Kjelkehockeyspillere under Paralympiske vinterleker 2018
Deltakere for USA under Paralympiske vinterleker 2018
Fødsler i 1986
Personer fra Taipei